აახენიშ ოხვამე

აახენიშ ოხვამე (გერმ. Aachener Dom, Aachener Münster, Kaiserdom), ხშირას მოშინაფილი მუჭოთ „იმპერიული ოხვამე“ — რომანულ-კათოლიკური ოხვამე გერმანიაშ ნოღა აახენც. ოხვამე უჯვეშაშიე ედომუშამ ოორუე ევროპას. შქა ოშწანურეფს თის ჩინებულენდეს მუჭოთ „აახენიშ ღორონთიშნანაშ ომაფე ოხვამე“. 600 წანაშ დინოხ, 936 - 1531 წანეფს, ოხვამე წჷმარინუანდჷ გერმანალი მაფეფიშ კორონაციაშ აბანც, თე ბორჯიშ მალობას, თაქ გერმანიაშ 30 მაფა დო 12 დიაფალქ იკურთხჷ. თეჟამო ოხვამე აახენიშ ეპარქიაშ ცენტრიე. დუდშენო, თე აბანც ჭიჭე ოხვამე 1792 წანას კარლოს დიდიქ კიდჷ. ოდო 805 წანას თიშ არდგილც ლეო III-ქ კიდჷ ოხვამე ღორონთიშნანაშ ჯოხოშა. დახე ედომუშამო გეახალჷ X ოშწანურას. თაშნეშე ფართო რეკონსტრუქციაქ ეტარჷ 1881 წანას. ამდღა კარლოს დიდიშ ოხვამე ოხვამეშ შქაგურსიე მორთინაფილი. გოთიკურ პერიოდის, პილიგრიმეფიშ ქვერსემი მუდანობათ მუშაკათინიშ გეშა, ოხვამეს ქჷგიაძინჷ მობირეეფიშ დარბაზიქ დო კარლოს დიდიშ ღურაშე 600 წანაშდუდს - ჟირნორთამი კაპელა. 1978 წანას, იუნესკოქ ოხვამე მოსოფელიშ მონძალაშ ერკებულშა გემშეღჷ, მუჭოთ მაართა გერმანული დო ართ-ართი სუმი მაართა ევროპული ისტორიული ანსამბლიშე. ქოძირით თაშნეშე იუნესკოშ მოსოფელიშ მონძალაშ ობიექტეფი გერმანიას მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის კათედრალიშ შარამაწურაფუ Archived 2019-10-31 ვებ-ხასჷლას Wayback Machine. Aachen Cathedral website (in German) Cathedral Music 12 pictures of the Cathedral Archived 2005-08-29 ვებ-ხასჷლას Wayback Machine. panorama from Peter Braatz Archived 2008-12-05 ვებ-ხასჷლას Wayback Machine. სქოლიო